b'\n_START_ARTICLE_\nSleipner-klassen\n_START_PARAGRAPH_\nSleipner-klassen var en skipsklasse best\xc3\xa5ende av seks skip av typen torpedojager bygd for den Kongelig Norsk Marine i Norge fra 1936 til 1939 om ble sj\xc3\xb8satt fra Marinens hovedverft i Horten fra 1936. Sleipner-klassen hadde et deplasement p\xc3\xa5 597 tonn, toppfart p\xc3\xa5 32 knop og 75 manns besetning. Hovedbestykningen var tre 102\xc2\xa0mm kanoner, 2 torpedoer og synkeminer. I skrogkonstruksjonen brukte verftet spesialst\xc3\xa5l og det, den gang, \xc2\xabnye\xc2\xbb og vektbesparende metallet, aluminium. Lettmetall ble brukt til bro, mast og ytre skorstein, delvis ogs\xc3\xa5 i garnering og i lugarskott._NEWLINE_Marinen \xc3\xb8nsket utviklingen av klassen som fullverdige jagere, men \xc3\xb8konomiske forhold gjorde skipene mindre, og den korrekte betegnelsen ble derfor torpedojager/-b\xc3\xa5t._NEWLINE_I 1938 begynte Marinens Hovedverft arbeidet p\xc3\xa5 to nye skip av samme konstruksjon som Sleipnerklassen, men av st\xc3\xb8rre deplasement: 1220 tonn. Bestykningen ville best\xc3\xa5 av 4x120mm Bofors (dobbelt t\xc3\xa5rn i front og to enkle akter), 2x40mm Bofors luftvernartilleri, 2x13mm maskinkanon og 2x4 533mm torpedoer. Disse sto uferdige da Norge kapitulerte i 1940, kun skrogene var produsert. Disse ble aldri ferdigstilt under tysk administrasjon som f\xc3\xb8lge av effektiv sabotasje. Etter krigen fikk skipene betegnelsen \xc3\x85lesund-klasse, men skipene ble aldri ferdigstilt, og ble vraket i 1956.'